CELEX: 32010D0588
Language: lt
Date: 1285545600000
Title: 2010/588/ES: 2010 m. rugsėjo 27 d. Tarybos sprendimas dėl konsultacijų su Nigerio Respublika pagal AKR ir ES partnerystės susitarimo 96 straipsnį baigimo

2.10.2010   
            
            
               LT
            
            
               Europos Sąjungos oficialusis leidinys
            
            
               L 260/6
            
         TARYBOS SPRENDIMAS
   2010 m. rugsėjo 27 d.
   dėl konsultacijų su Nigerio Respublika pagal AKR ir ES partnerystės susitarimo 96 straipsnį baigimo
   (2010/588/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 217 straipsnį,
   atsižvelgdama į Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių partnerystės susitarimą, pasirašytą 2000 m. birželio 23 d. Kotonu (1) ir peržiūrėtą 2005 m. birželio 25 d. Liuksemburge (2) (toliau – AKR ir ES partnerystės susitarimas), ypač į jo 96 straipsnį,
   atsižvelgdama į Taryboje posėdžiavusių valstybių narių Vyriausybių atstovų Vidaus susitarimą dėl priemonių, kurių turi būti imtasi, ir tvarkos, kurios turi būti laikomasi siekiant įgyvendinti AKR ir EB partnerystės susitarimą (3), ypač į jo 3 straipsnį,
   atsižvelgdama į Europos Komisijos pasiūlymą,
   kadangi:
   
               (1)
            
            
               Pažeistos esminės AKR ir ES partnerystės susitarimo 9 straipsnio nuostatos.
            
         
               (2)
            
            
               Remiantis AKR ir ES partnerystės susitarimo 96 straipsniu, 2009 m. gruodžio 8 d. ir 2010 m. gegužės 26 d. su Nigerio Respublika, dalyvaujant Afrikos, Karibų jūros bei Ramiojo vandenyno (AKR) grupės valstybių atstovams, buvo pradėtos konsultacijos. Paskutiniame konsultacijų raunde Nigerio pereinamojo laikotarpio Vyriausybės atstovai pristatė patenkinamus pasiūlymus ir įsipareigojimus,
            
         PRIĖMĖ ŠĮ SPRENDIMĄ:
   1 straipsnis
   Pagal AKR ir ES partnerystės susitarimo 96 straipsnį konsultacijos su Nigerio Respublika baigiamos.
   2 straipsnis
   Pridėtame laiške nurodytos priemonės priimamos kaip atitinkamos priemonės pagal AKR ir ES partnerystės susitarimo 96 straipsnio 2 dalies c punktą.
   3 straipsnis
   Šis sprendimas įsigalioja jo priėmimo dieną.
   Jis galioja 12 mėnesių. Jis reguliariai persvarstomas ne rečiau kaip kartą per 6 mėnesius, remiantis Sąjungos stebėjimo misijos rezultatais.
   
      Priimta Briuselyje 2010 m. rugsėjo 27 d.
      
         
            Tarybos vardu
         
         
            Pirmininkas
         
         K. PEETERS
      
   
   
      (1)  OL L 317, 2000 12 15, p. 3.
   
      (2)  OL L 287, 2005 10 28, p. 4.
   
      (3)  OL L 317, 2000 12 15, p. 376.
   
      PRIEDAS
      
         LAIŠKO PROJEKTAS
      
      Gerb. Aukščiausiosios demokratijos atkūrimo tarybos Pirmininke,
      Gerb. Ministre Pirmininke,
      Europos Sąjungos (ES) nuomone, 2009 m. Jūsų šalyje vykusi politinė krizė ir 2010 m. vasario 18 d. įvykdytas valstybės perversmas yra sunkus AKR ir ES partnerystės susitarimo 9 straipsnio esminių nuostatų pažeidimas. 2010 m. vasario 19 d. vyriausiosios įgaliotinės Catherine Ashton atstovo spaudai pateiktame pareiškime ES griežtai pasmerkė šį valstybės perversmą, nes jis prieštarauja esminiams demokratijos principams. Todėl pagal AKR ir ES partnerystės susitarimo 96 straipsnį ES pakvietė Nigerio valdžios atstovus į konsultacijas Briuselyje ir užmezgė politinį dialogą su dabartine valdžia, siekdama išnagrinėti padėtį ir galimus sprendimus. Konsultacijos prasidėjo 2009 m. gruodžio 8 d., o antrasis jų raundas įvyko 2010 m. gegužės 26 d. Po šio paskutiniojo susitikimo ES atstovai patvirtino norą siūlyti Europos Sąjungos Tarybai priemones, kurios šiuo pereinamuoju laikotarpiu tiktų padėti Nigeriui grįžti prie konstitucinės tvarkos, kaip skelbia Nigerio valdžia.
      Gegužės 26 d. posėdyje šalys apsvarstė, kaip organizuoti grįžimą prie konstitucinės tvarkos ir kaip sudaryti demokratinę Vyriausybę surengiant laisvus ir skaidrius rinkimus. Nigeris taip pat pateikė memorandumą, kuriame išdėstė pereinamojo laikotarpio etapus ir uždavinius. ES pažymėjo tokius punktus:
      
                  —
               
               
                  visoms politinėms Nigerio jėgoms atstovaujančių pliuralistinių institucijų įsteigimas pereinamuoju laikotarpiu,
               
            
                  —
               
               
                  bendrai nustatyto rinkimų kodekso priėmimas,
               
            
                  —
               
               
                  Nepriklausomos nacionalinės rinkimų komisijos įsteigimas.
               
            ES taip pat teigiamai vertina priimtas gaires, kuriomis, numatant įvairius rinkimus, padedamas naujos konstitucinės sistemos ir naujos demokratiškai išrinktos valdžios pagrindas. Galiausiai, ES atkreipia dėmesį į Aukščiausiosios demokratijos atkūrimo tarybos (CSRD) ir vasario mėn. pereinamajam laikotarpiui vadovauti įsteigtos civilinės Vyriausybės įsipareigojimą nedalyvauti rinkimuose ir perleisti valdžią išrinktiems civiliams, kai 2011 m. kovo mėn. baigsis pereinamasis laikotarpis.
      ES atkreipė dėmesį į diskusijų metu Nigerio pateiktus pasiūlymus, ypač į toliau išvardytus įsipareigojimus, kuriuos ji laiko itin svarbiais:
      
                  1.
               
               
                  CSRD priima pagrindinius tekstus;
               
            
                  2.
               
               
                  remiantis minėtais tekstais organizuojamas konstitucinis referendumas;
               
            
                  3.
               
               
                  iki 2011 m. kovo mėn. organizuojami savivaldos, parlamento ir prezidento rinkimai;
               
            
                  4.
               
               
                  gerbiamos pagrindinės teisės ir piliečių laisvės, įskaitant politinių partijų veikimo laisvę;
               
            
                  5.
               
               
                  užtikrinama su spauda susijusių pažeidimų dekriminalizacija ir reguliavimo žinybų nepriklausomumas bei teisė gauti informaciją;
               
            
                  6.
               
               
                  pereinamuoju laikotarpiu įsipareigojama tinkamai valdyti ekonomiką ir finansus.
               
            ES nuomone, Nigerio prisiimti įsipareigojimai teikia vilčių. Todėl, remiantis AKR ir ES partnerystės susitarimo 96 straipsnio 2 dalies c punktu, nuspręsta, siekiant paremti pereinamąjį laikotarpį, imtis pridedamame įsipareigojimų apraše numatytų su laipsnišku bendradarbiavimo atnaujinimu susijusių atitinkamų priemonių.
      ES toliau finansuos humanitarinio pobūdžio, skubios pagalbos, tiesioginės paramos gyventojams, paramos politikos pereinamajam laikotarpiui paremti ir krizei įveikti veiksmus. Todėl šiame kontekste ES gali skirti naują paramą parlamento ir prezidento rinkimams pasiruošti.
      Vis dėlto esant būtinybei Europos Komisija pasilieka teisę prisiskirti nacionalinio Europos plėtros fondo įgaliojimus suteikiančio pareigūno funkcijas.
      Laikydamasi AKR ir ES partnerystės susitarimo 96 straipsnyje numatytos tvarkos, ES 12 mėnesių toliau atidžiai stebės padėtį Nigeryje. Šiuo laikotarpiu, siekiant padėti paremti pereinamąjį laikotarpį, pagal AKR ir ES partnerystės susitarimo 8 straipsnį bus palaikomas aktyvesnis dialogas su Nigerio Vyriausybe, be to, ES atliks reguliarią peržiūrą. Pirmieji stebėtojai bus išsiųsti ne vėliau kaip per šešis mėnesius po šio laiško pasirašymo datos.
      ES pasilieka teisę keisti atitinkamas priemones atsižvelgdama į prisiimtų įsipareigojimų vykdymą.
      Remiantis AKR ir ES partnerystės susitarimo 8 straipsniu, ES taip pat ketina vykdyti reguliarų politinį dialogą su naująja Vyriausybe, sudaryta po rinkimų, ypač politinio, teisinio ir ekonominio valdymo reformų bei saugumo sektoriaus reformų srityse.
      Pagarbiai
      
         
            
               Tarybos vardu
            
            …
         
         
            
               Komisijos vardu
            
            …
         
      
      
         PRIEDO PRIEDAS
         Įsipareigojimų aprašas. Partnerių įsipareigojimai
         
                     Nigeris
                  
                  
                     ES
                  
               
                     
                                 —
                              
                              
                                 2010 m. gegužės 26 d. padėtis
                              
                           
                  
                     
                                 —
                              
                              
                                 Europos Sąjunga toliau finansuos humanitarinio pobūdžio, skubios pagalbos, tiesioginės paramos gyventojams, paramos politikos pereinamajam laikotarpiui paremti ir krizei įveikti veiksmus.
                              
                           
               
                     
                                 —
                              
                              
                                 Priimti bendrai nustatytą rinkimų kodeksą (turi būti gautas Nacionalinės konsultacijų tarybos pritarimas)
                              
                           
                                 —
                              
                              
                                 Įsteigti bendrai sudarytą Nepriklausomą nacionalinę rinkimų komisiją (turi būti gautas Nacionalinės konsultacijų tarybos pritarimas)
                              
                           
                  
                     
                                 —
                              
                              
                                 Atnaujinti projektą „Demokratijos stiprinimas“, ypač jo dalį „Parama rinkimams“, taikomą būsimiems rinkimams. Finansavimo susitarimas galioja.
                              
                           
                                 —
                              
                              
                                 Nagrinėti valdžios institucijų prašymą padidinti Finansavimo susitarime numatytos „Paramos rinkimams“ skirtą finansavimo dalį.
                              
                           
                                 —
                              
                              
                                 Atnaujinti institucinės paramos valstybės finansų valdymo srities reformą; parama Audito Rūmams siekiant išlaikyti biudžeto paramą.
                              
                           
                                 —
                              
                              
                                 Atnaujinti teisingumui ir teisinei valstybei kurti skirtas programas (PAJED).
                              
                           
               
                     
                                 —
                              
                              
                                 Aukščiausioje demokratijos atkūrimo taryboje priimti pasiūlytus pagrindinius tekstus (turi būti gautas Nacionalinės konsultacijų tarybos pritarimas)
                              
                           
                                 —
                              
                              
                                 Paskelbti rinkimų sąrašus (siekiant atnaujinti rinkimų registrą)
                              
                           
                                 —
                              
                              
                                 Dekriminalizuoti su spauda susijusių pažeidimų sąrašą
                              
                           
                  
                     
                                 —
                              
                              
                                 Tęsti projektų „Parama prekybai“ ir „Parama nacionalinei statistinei sistemai“ tvirtinimo procesus
                              
                           
                                 —
                              
                              
                                 Atnaujinti 10-ojo Europos plėtros fondo Nacionalinės orientacinės programos programų įvertinimą (teisingumas, decentralizacija, kaimo plėtra ir t. t.) ir reikiamus tyrimus
                              
                           
                                 —
                              
                              
                                 Išsaugoti finansavimo susitarimo paramos biudžetui 9-ojo EPF likučius
                              
                           
                                 —
                              
                              
                                 Atlikti paramos priemonių padėčiai šiaurinėje šalies dalyje stabilizuoti nustatymo tyrimą
                              
                           
                                 —
                              
                              
                                 Teikti paramą Kaimo plėtros strategijai (10-asis EPF)
                              
                           
                                 —
                              
                              
                                 Atnaujinti „Paramos kasyklų sektoriaus plėtrai programą“
                              
                           
               
                     
                                 —
                              
                              
                                 Surengti konstitucinį referendumą tinkamomis sąlygomis
                              
                           
                  
                     
                                 —
                              
                              
                                 Laipsniškai išmokėti biudžeto paramą (9-asis ir 10-asis EPF)
                              
                           
                                 —
                              
                              
                                 Atnaujinti konkursą „Kelių priežiūra“; 10-asis EPF
                              
                           
                                 —
                              
                              
                                 Atnaujinti konkursą Arlit ligoninei išplėsti (kasyklų sektoriaus programa)
                              
                           
               
                     
                                 —
                              
                              
                                 Surengti parlamento rinkimus ir prezidento rinkimų pirmąjį turą tinkamomis sąlygomis.
                              
                           
                                 —
                              
                              
                                 Surengti prezidento rinkimų antrąjį turą (jei reikia) tinkamomis sąlygomis.
                              
                           
                                 —
                              
                              
                                 Įsteigti naująją Nacionalinę asamblėją.
                              
                           
                                 —
                              
                              
                                 Inauguruoti Respublikos Prezidentą
                              
                           
                  
                     
                                 —
                              
                              
                                 Toliau mokėti jau patvirtintas biudžeto paramos išmokas
                              
                           
                                 —
                              
                              
                                 Pasirašyti finansavimo susitarimus „Parama prekybai“ ir „Parama nacionalinei statistinei sistemai“ projektams
                              
                           
                                 —
                              
                              
                                 Atnaujinti visą bendradarbiavimo veiklą